Adam Kszczot

Adam Piotr Kszczot (født 1989 i Opoczno) er en polsk mellomdistanseløper som spesialiserer seg på 800 meter.

Han har VM-sølv innendørs og utendørs, og EM-gull innendørs og utendørs på 800 meter.

 Karriere 
2007–08
I alderbestemte klasser vant han bronse under Ungdoms-VM i 2007, og bronse under Junior-EM 2007.European Athletics – Hengelo NED 19 – 22 July (resultater Junior-EM 2007) I Junior-VM i 2008 kom han på fjerdeplass.

2009
Kszczot ble polsk mester på 800 meter både innendørs og utendørs som senior i 2009. Han fikk fjerdeplass i Innendørs-EM 2009.

I U23-EM 2009 vant han gull med tiden 1:45,81.m MenFinal European Athletics – European Athletics U23 Championships - Kaunas 2009, besøkt 7. mars 2017. Han deltok også i VM i friidrett 2009, men ble slått ut i semifinalen. Polen deltok i Super League under Lag-EM i friidrett 2009, og Kszczot kom der på niendeplass på 800 meter.

2010
I 2010 deltok han i VM i friidrett innendørs 2010 i Doha, og fikk der bronse med tiden 1:46,69. I EM i friidrett 2010 i Barcelona senere på året fikk han igjen bronse, med tiden 1:47,22. På nasjonalt nivå forsvarte han titlene fra året før, og ble polsk mester på 800 meter både innendørs og utendørs.

2011
I mars 2011 tok han sin første internasjonale seniortittel; i EM i friidrett innendørs 2011 i Paris vant han gull. Han løp på tiden 1:47,87 i finalen, og landsmannen Marcin Lewandowski tok sølvet. I U23-EM i Ostrava 2011 i juli vant han også gull, med tiden 1:46,71.European Athletics – European Athletics U23 Championships - Ostrava 2011, besøkt 7. mars 2017. Polen deltok i Super League under Lag-EM i friidrett 2011 i Stockholm, og Kszczot vant her 800 meter. Polen kom på sjetteplass sammenlagt i Super Leage i dette mesterskapet, og beholdt plassen i denne divisjonen.

I VM i friidrett 2011 nådde han finalen, og endte på sjetteplass med tiden 1:45,25.

2012
I VM innendørs 2012 kom han på fjerdeplass på 800 meter. Han vant 800 meter i London Grand Prix, som var en del av Diamond League 2012, men deltok ikke i det avsluttende stevnet Weltklasse Zurich, og står derfor uten poeng i sluttstillingen.Diamond League - Samsung Diamond League 2012, besøkt 8. mars 2017.

Han fikk ingen medalje i Sommer-OL 2012 i London, der han ble slått ut i semifinalen med tiden 1.45,34.

2013
Kszczot forsvarte EM-gullet innendørs, da han vant 800 meter i EM i friidrett innendørs 2013. Det var første gang på 42 år at en utøver greide dette.Europran Athletics - Adam is the champion again and the record books have a new hero, besøkt 6. mai 2013. Han vant også 800 meter i Lag-EM i friidrett 2013 (Super League), som ga Polen tolv poeng i lagkonkurransen, og Polen endte på femteplass sammenlagt.

I VM i friidrett 2013 ble han slått ut i semifinalen på 800 meter, der han løp på 1:45,68.

2014
I mars 2014 deltok han i VM i friidrett innendørs 2014 i Sopot i Polen. Han hadde best tid av alle i kvalifiseringsrunden, og i finalen kom han på andreplass, bak Mohammed Aman, med tiden 1:46,76.IAAF - World Indoor Championships - 800 Metres Men - Final, besøkt 8. mars 2017. Under IAAF World Relays 2014 fikk Polen sølv på 4 × 800 meter stafett, bak Kenya, med ny polsk rekord på 7:08,69.

Han deltok igjen på 800 meter i Lag-EM i friidrett 2014, og kom denne gangen på andreplass, bak tyske Timo Benitz. I EM i friidrett 2014 vant han 800 meter, med tiden 1:44,15. Han vant ett av løpene i Diamond League 2014 – DN Galan – og endte med det på delt fjerdeplass sammenlagt med fire poeng. I Verdenscupen i friidrett 2014 i Marrakech representerte han Europa, og kom der på tredjeplass på 800 meter.

2015
I IAAF World Relays 2015 deltok Kszczot på 4 × 800 meter og på medleystafetten, som var på 1200 + 400 + 800 + 1600 meter. På 4 × 800 meter kom Polen på andreplass, og på medleystafetten kom de på fjerdeplass, ca. 2,5 sekunder bak Australia. I Lag-EM i friidrett 2015 kom han på tredjeplass på 800 meter, bak Giordano Benedetti og Pierre-Ambroise Bosse, og skaffet med det Polen ti poeng i lagkonkurransen, der de kom på fjerdeplass sammenlagt.

Han nådde finalen på 800 meter i VM i friidrett 2015 i Beijing, og løp der inn til sølv, kun slått av kenyanske David Rudisha. I Diamond League 2015 vant han ett av stevnene – avslutningsstevnet Memorial van Damme i Brussel. Han fikk til sammen ti poeng i Diamond League denne sesongen, men Nijel Amos vant 800 meter med 16 poeng.

2016
I EM i friidrett 2016 vant han 800 meter med tiden 1:45,18, foran sin landsmann Marcin Lewandowski. I Sommer-OL 2016 ble han slått ut i semifinalen, der han kom på tredjeplass i sitt heat.

Som året før vant han avslutningsstevnet i Diamond League 2016, og han fikk til sammen 27 poeng på 800 meter denne sesongen. Dette holdt til tredjeplass sammenlagt, bak Ferguson Cheruiyot Rotich (39 poeng) og Pierre-Ambroise Bosse (29 poeng).

2017
I mars 2017 ble han for tredje gang i karrieren europamester innendørs på 800 meter, da han vant EM i friidrett innendørs 2017 i Beograd.

 Utmerkelser 
 2015 - Cross of Merit (gull)Kancelaria Sejmu RP - M.P. 2015 poz. 320, besøkt 7. mars 2017.

 Referanser 

 Eksterne lenker 


Kategori:Personer fra Opoczno fylke
Kategori:Polske mellomdistanseløpere
Kategori:Europamestere i friidrett for Polen
Kategori:VM-sølvmedaljevinnere i friidrett for Polen
Kategori:Europamestere i friidrett innendørs for Polen
Kategori:Deltakere for Polen under EM i friidrett innendørs 2009
Kategori:Deltakere for Polen under VM i friidrett innendørs 2010
Kategori:Deltakere for Polen under EM i friidrett innendørs 2011
Kategori:Deltakere for Polen under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Polen under EM i friidrett innendørs 2013
Kategori:Deltakere for Polen under Stafett-VM i friidrett 2014
Kategori:Deltakere for Polen under VM i friidrett 2015
Kategori:Deltakere for Polen  under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Polen under EM i friidrett innendørs 2017
Kategori:Deltakere for Polen under VM i friidrett 2017
Kategori:Deltakere for Polen under VM i friidrett 2019